Tepişte Abdullah Ecer (52)o ke Zîndanê Espîye yê Gîresunî de yo, pêvînayîşê keyeyî de qala binpaykerdişê heqan kerd.
Ecerî bi rayîrê cinîya xo Nevale Ecer pare kerd ke zîndan de xeylêk tepişteyê ke înfazê înan qedîyayê, est ê la ferzkerdişê poşmanîye ra vera nêdîyenê.
Ecerî dîyar kerd ke zîndan de caardişê keyfî est ê û vat ke wextê sewqanê nêweşxaneyî de ê raştê cigêrayîşê fekî yenê. Ecerî ard ziwan ke semawerê înan ê çayî nêno dayene û vat: ''Tîya de kerdişê vera merdimatîye est ê. Ma wazenê heyetêkê heqanê merdiman tîya de nê kerdişan teqîb bikerê.''
